Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1224

a) a hegesztési varrat közepén b) az átmeneti övezetben azaz összesen 12 próbatestet kell venni. 3.8.2.1.4 Acéllemezeknél a három mérési eredmény középértékének el kell érnie a 3.8.1.1 pontban megadott legkisebb értéket; az egyes értékek legfeljebb 30%-kal lehetnek kisebbek a megadott legkisebb értéknél. 3.8.2.1.5 Hegesztéseknél a hegesztési varratok közepéből és az átmeneti zónából különböző helyekről vett három próbatesten kapott értékek átlagának meg kell felelnie a megadott legkisebb értéknek. Az egyes értékek legfeljebb 30%-kal lehetnek kisebbek a megadott legkisebb értéknél. A 2. osztály 10. és 11. sorszáma alá tartozó aeroszol csomagolások és sűrített gázt tartalmazó patronok vizsgálatára vonatkozó előírások 4.1 A gyártási minták vizsgálata nyomásállóságra és repedésre. 4.1.1 Minden tartálytípusból legalább öt üres tartályt kell kiválasztani. A tartályok vizsgáló folyadékkal való megtöltése után hidraulikus nyomáspróbát kell végezni: – az előírt próbanyomásig, amely mellett semmiféle szivárgásnak vagy maradandó alakváltozásnak nem szabad fellépnie; – szivárgás vagy szétrepedés bekövetkeztéig; amennyiben a tartály feneke homorú, annak kell először engednie (kidomborodnia), és a tartály csak akkor szivároghat vagy repedhet szét, ha a nyomás eléri vagy meghaladja a próbanyomás 1,2-szeresét. 4.2 Minden tartályon végrehajtandó tömörségi próba A 10. sorszám alá tartozó aeroszol csomagolások és a 11. sorszám alá tartozó, sűrített gázt tartalmazó patronok forróvíz-fürdőben végrehajtott vizsgálatánál a fürdő hőmérsékletét és időtartamát úgy kell megválasztani, hogy az egyes tartályok belsejében fellépő nyomás legalább 90%-át elérje annak a nyomásnak, amely 55 ˚C hőmérsékleten kialakulna. Ha azonban a tartalom hőre érzékeny, vagy a tartály olyan műanyagból készült, amely az ily módon végrehajtott próba hőmérsékleténél meglágyulna, akkor a vizsgálatot 20…30 ˚C hőmérsékletű fürdőben kell végrehajtani; ezenfelül minden 2000 darab közül egy darabon a vizsgálatot a 4.2.1 pontban előírt hőmérsékleten kell végezni. 4.2.2 E vizsgálatok során a tartályokon semmiféle szivárgásnak vagy maradandó alakváltozásnak nem szabad bekövetkeznie. A maradandó alakváltozásra vonatkozó előírás nem érvényes a hőre lágyuló műanyag tartályokra. e

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes